钦定古今图书集成/明伦汇编/闺媛典/第259卷 > 王可寿妻张氏
## 钦定古今图书集成/明伦汇编/闺媛典/第259卷 > 王可寿妻张氏

按《霍丘县志》：“张氏，儒士王可寿妻，居卧龙西冈。年二
十三夫亡，遗一女，才及周。翁姑皆老病，门单族薄，无
期功之亲。薄田数亩，不足给𫗴粥，躬勤纺绩，艰苦备
尝。越三年翁没。又五年姑丧，病时药饵，身后棺衾，皆
氏一身办理。姑姊劝改适，氏指心自矢，一媪乘间为
富家子，缓颊唾其面，叱绝之，呕血斗馀而绝。”